|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt Odluke**  **o raspoređivanju sredstava za financiranje političkih stranaka**  **i nezavisnih članova izabranih u Županijsku skupštinu Koprivničko-križevačke županije za 2023. godinu** | |
| **KOPRIVNIČKO-KRIŽEVAČKA ŽUPANIJA** | |
| **Početak savjetovanja**  **30. rujna 2022.** | **Završetak savjetovanja**  **29. listopada 2022.** |

RAZLOG DONOŠENJA

|  |
| --- |
| Sukladno Zakonu o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) (u daljnjem tekstu: Zakon) jedinicama lokalne i područne (regionalne) samouprave prepušteno je da samostalno odrede godišnji iznos sredstava koji će osigurati u svojim proračunima za redovito godišnje financiranje političkih stranaka i nezavisnih vijećnika, uz uvjet da za godišnje financiranje mora biti osigurano 5.000,00 kuna/663,61 EUR\* po članu.  Proračunom Koprivničko-križevačke županije za 2023. godinu za financiranje političkih stranaka i nezavisnih vijećnika planiraju se sredstva u iznosu od 514.983,08 kuna/68.350,00 EUR\*.  Sami uvjeti i način financiranja precizno su definirani Zakonom, tako je člankom 7. stavkom 1. propisano kako se sredstva raspoređuju na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, ***prema konačnim rezultatima izbora*** *za* članove predstavničkog tijela jedinice samouprave.  Sastav Županijske skupštini koja broji 37 člana, prema konačnim rezultatima izbora dijeli 8 političkih stranaka i 3 nezavisna člana izabrana s Liste grupe birača kako slijedi:   * Socijaldemokratska partija Hrvatske - SDP 9 članova * Nezavisni 8 članova * Hrvatska demokratska zajednica - HDZ 8 članova * Mreža nezavisnih lista – MREŽA 3 člana * Hrvatska seljačka stranka - HSS 2 člana * MOST 2 člana   - Hrvatska socijalno-liberalna stranka - HSLS 1 član   * Hrvatska stranka umirovljenika - HSU 1 član * Članovi izabrani s Liste grupe birača nositelja Marija Rajna 3 člana   Temeljem članka 9. Zakona političkim strankama i nezavisnim vijećnicima dodatno pripada i pravo na naknadu za podzastupljeni spol u visini 10% iznosa predviđenog po članu.  Naknadu za članove Županijske skupštine podzastupljenog spola mijenja se ovisno o promjeni mandata u zastupljenosti spolova tijekom mandata te na istu imaju pravo:  - Socijaldemokratska partija Hrvatske, SDP…………….…………………za 3 članice  - Nezavisni ……………..…………………………………………………...za 3 članice  - Hrvatska demokratska zajednica, HDZ……… …………………………..za 1 članicu  - Hrvatska seljačka stranka ……………….………………………………..za 1 članicu  - Mreža nezavisnih lista…. ……………….………………………………..za 1 članicu  - Članice izabrane s Liste grupe birača nositelja Marija Rajna……………….2 članice  U skladu s naprijed citiranim odredbama Zakona, proveden je raspored planiranih sredstava u iznosu od 514.983,08 kuna/68.350,00 EUR\* političkim strankama i nezavisnim članovima za redovito financiranje u 2023. godine te isti iznosi po članu, na godišnjoj osnovi 13.516,59 kuna/1.793,96 EUR\* odnosno na mjesečnoj osnovi 1.126,41 kuna/149,50 EUR\* te dodatno političkim strankama po članu podzastupljenog spola, odnosno nezavisnim članicama na godišnjoj osnovi 1.351,69 kuna/179,40 EUR\* odnosno na mjesečnoj osnovi 112,64 kuna/14,95 EUR\*.  Člankom 5. Odluke utvrđeni su iznosi na godišnjoj osnovi koje će ostvariti pojedina politička stranka i nezavisni članovi zastupljeni u Županijskoj skupštini za redovito financiranje u 2023. godini.  Člankom 6. Odluke propisano je da će se pripadajuća sredstva doznačiti na žiro-račun pojedine političke stranke, odnosno na poseban račun nezavisnog člana, tromjesečno u jednakim iznosima. |

Pozivamo predstavnike javnosti da najkasnije do 29. listopada 2022. godine dostave svoje komentare na NacrtOdluke o raspoređivanju sredstava za financiranje političkih stranaka i nezavisnih članova izabranih u Županijsku skupštinu Koprivničko-križevačke županije za 2023. godinu putem OBRASCA za savjetovanja na e-mail: [helena.matica@kckzz.hr](mailto:helena.matica@kckzz.hr)

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o raspoređivanju sredstava za financiranje političkih stranaka i nezavisnih članova izabranih u Županijsku skupštinu Koprivničko-križevačke županije za 2023. godinu.

KLASA: 013-04/22-01/11

URBROJ: 2137-02/03-22-1

Koprivnica, 29. rujna 2022.